cyanic-selkie/wikianc huggingface dataset:
Johannes Ilmari Auerbach
Auerbach oli koulusta päästyään lyhyen aikaa sotimassa länsirintamalla. Sodan jälkeen hän opiskeli jonkin aikaa Bauhausissa Weimarissa. Vuonna 1921 hän sai tehdäkseen Karl Ernst Osthausin hautamuistomerkin Meranossa Italiassa. Auerbach työskenteli sittemmin vuodesta 1924 lähtien kuvanveistäjänä Pariisissa. Hän sai teoksistaan palkintoja näyttelyissä mutta ei menestynyt taloudellisesti. Auerbach joutui pakenemaan Ranskasta jalan Saksaan 1932 sen jälkeen kun hänen ateljeensa rakennustöissä tapahtui kuolemantapaus. Hän oli vangittuna keskitysleireillä Saksassa 1933–1935 osallistuttuaan Hitlerin valtaantulon jälkeen vastarintatoimintaan. Vapauduttuaan Auerbach oli 1935–1936 Hampurissa työssä Jüdischer Kulturbundissa ja osallistui juutalaisten taiteilijoiden näyttelyihin. Vuonna 1936 Auerbach meni naimisiin taidehistorioitsija Ingeborg Fraenckelin kanssa ja he siirtyivät toukokuussa 1936 Englantiin. He asuivat sitten Caprilla Italiassa ja siirtyivät vuonna 1937 Maltan kautta Kyprokselle, joka oli tuolloin Englannin kruununsiirtomaa. Auerbach palasi vaimonsa kanssa Lontooseen lokakuussa 1938. Auerbach oli War Officen palveluksessa vuoteen 1946 saakka ja tämän jälkeen hän opetti kuvanveistoa Oxfordin taideakatemiassa. Hän muutti vuonna 1946 nimekseen John Ivor Allenby ja sai Iso-Britannian kansalaisuuden. Hän kuoli sydänkohtaukseen 50-vuotiaana vuonna 1950.
Vartiotorni
Vartiotorni on eräänlainen linnoitustyyppi, jota on käytetty historian saatossa useassa maailmanosassa. Se eroaa tavallisesta tornista siinä, että sen päätarkoitus on luoda korkea, turvallinen paikka, jota sotilastiedustelijat voivat käyttää hyväkseen. Vartiotorneja käytetään myös muun muassa vankiloiden ympäristöjen tarkkailemiseen, sekä pakoyrityksien estämiseen.
Nykyisin vartiotornien sotilaallinen käyttö on vähentynyt, sillä käyttöön on otettu muita tehokkaampia sotilastiedustelutapoja, kuten tiedustelusatelliitit ja miehittämättömät ilma-alukset.
Pääministeri (elokuva)
Pääministeri-elokuva kertoo Irak-gaten takia eroamaan joutuneen ex-pääministeri Anneli Jäätteenmäen toimista vuoden 2003 eduskuntavaaleja edeltäviltä hetkiltä. Käsikirjoitus ylsi Venla-palkintoehdokkaaksi.
Vastaanotto
Iltalehden mukaan työ- ja elinkeinoministeri Mauri Pekkarinen (kesk.) "raivostui" roolihahmostaan Pääministeri-elokuvassa. IL esitti hänelle elokuvan väitteitä etukäteen.
Keskustan entinen puoluesihteeri Eero Lankia pitää elokuvan kuvausta todenmukaisena, vaikkakin se sisältää kaksi selkeää virhettä. Lankian mukaan Keskustan vaalivoitto ei ollut niin selkeästi Irak-keskustelun aiheuttama, mitä elokuvassa annetaan ymmärtää. Lisäksi Lankian mukaan Pekkarisen ja Jäätteenmäen välit eivät olleet todellisuudessa niin jyrkät kuin elokuvassa.
Castlemaine
Castlemaine on kaupunki Australiassa, Victorian osavaltiossa. Kaupungissa oli 9 933 asukasta vuoden 2016 väestönlaskennassa, ja se sijaitsee 126 kilometriä Melbournesta luoteeseen. 1850–1880-luvuilla kaupungin lähistöllä kaivettiin kultaa. Nykyään kaupunki on maatalouden keskus, ja siellä on hieman kevyttä teollisuutta. Kaupungin asukkaista noin 22 prosenttia on syntynyt Australian ulkopuolella.
Ilmasto
Vuoden lämpimintä aikaa on helmikuu, jolloin keskimääräinen ylin lämpötila on lähes 28 °C. Viileintä on heinäkuussa syyskuuhun, jolloin keskimääräinen alin jää kolmeen asteeseen. Sadetta saadaan varsin tasaisesti ympäri vuoden, eniten elokuussa 67 mm.
Pietro Annigoni
thumb|Pietro Annigonin hauta. Pietro Annigoni (7. kesäkuuta 1910 – 28. lokakuuta 1988) oli italialainen, Milanossa syntynyt taidemaalari.
Annigoni maalasi mm kuninkaallisten, kuten Elisabeth II:n muotokuvan. Muotokuvan kohteina olivat myös Paavi Johannes XXIII ja Jaipurin Maharani Gayatri Devi. Hän maalasi myös John F. Kennedyn muotokuvan Time lehden 1962 tammikuun numeron kanteen.
Annigoni ihaili renessanssin muotokuvamaalauksia. Hänellä oli vaikutusta mm. Michael John Angeliin ja Daniel Gravesiin.
Nuorena taideopiskelijana Annigoni piirsi vuonna 1931 punaliidulla kirjailija Joel Lehtosen, kun he sattuivat istumaan samassa seurueessa roomalaisessa ravintolassa. Kuva ja muutama muukin Annigonin Lehtoselle antama piirustus ja ne on julkaistu Pekka Tarkan kirjoittamassa Lehtosen elämäkerrassa.
Annigonin teoksia on mm. Uffizin kokoelmissa, Metropolitan Museum of Artissa, National Portrait Galleryssä ja Vatikaanin museossa.
Mat Hoffman
thumb|Mat Hoffman (keskellä) Mat Hoffman (s. 9. tammikuuta 1972 Edmond, Oklahoma) on yhdysvaltalainen BMX-ammattilainen. Hoffman on lajin pioneereja ja on kehittänyt yli sata uutta temppua. Vuonna 2001 ilmestyi hänen nimeään kantava BMX-videopeli Mat Hoffman's Pro BMX.
Ivar Lantto
Ivar Fredrik (Ivar Fr.) Lantto (15. elokuuta 1862 Tornio – 19. marraskuuta 1938 Oulu) oli suomalainen Maalaisliiton kansanedustaja, kansakoulunopettaja ja talonomistaja.
Kansanedustajaksi hänet valittiin Oulun eteläisestä vaalipiiristä 1908–1909 ja 1917–1919. Eduskunnassa hän toimi useissa valiokunnissa. Ensimmäisellä istuntokaudellaan Lantto teki ensimmäisenä aloitteen kouluruokailusta. Koulujen kehittäminen oli usein esillä hänen kunnallisissa ja valtiollisissa luottamustoimissaan.
Työuransa hän aloitti kelloseppänä Oulussa. Sittemmin hän toimi kansakoulun opettajana ensin Tyrnävällä 1884–1890 sitten Pulkkilassa 1890–1892. Maanviljelijänä Lantto oli Pulkkilassa vuosina 1892–1914, jonka jälkeen hän siirtyi talonomistajaksi Ouluun.
Koulutus: kansakoulu ja kansakoulunopettaja Jyväskylän seminaarista 1887.
Mike Reiss
Mike Reiss (syntynyt 15. syyskuuta 1959 Bristol, Connecticut) on amerikkalainen käsikirjoittaja, joka on tullut tunnetuksi työstään Simpsonien parissa. Hän oli Al Jeanin kanssa sarjan vastaava tuottaja eli showrunner 3.–4. tuotantokaudella vuosina 1991–1993. Jean ja Reiss myös käsikirjoittivat yhdessä useita Simpsonien jaksoja. He loivat yhdessä animaatiosarjan The Critic, mutta palasivat molemmat Simpsonien pariin. Reiss on ollut sarjassa myöhemmin tuottajana ja hän oli yksi The Simpsons Movie -elokuvan käsikirjoittajista.
Neo-Geo
thumb|right|140px|Neo Geo -peliautomaatti Neo Geo oli SNK:n kolikkopeli- ja pelikonsolijärjestelmä, joka julkaistiin vuonna. Järjestelmä tarjosi aikaansa suhteutettuna värikästä kaksiulotteista grafiikkaa ja korkealaatuista ääntä. Järjestelmä käytti pelimoduuleja. Se oli aikansa tärkein kolikkopeliympäristö ja siitä julkaistiin myös kallis versio koteihin.
Historia
Japanissa ei koettu samanlaista notkahdusta videopeliteollisuudessa kuten Yhdysvalloissa esiintynyt vuoden 1983 videopelilama. 1980-luvulla Japanissa oli voimissaan kuplatalous ja teollisuus ratsasti tällä. Kupla puhkesi 1990-luvulla, jolloin useat ihmiset jäivät työttömiksi eikä heillä ollut paljon rahaa, jolloin monet ihmiset käyttivät aikaa videopeleihin ja pelihalleihin. Pelihallien suosion myötä monet tahot tulivat kunnianhimoisemmiksi peleissään. Neo Geo suunniteltiin tehokkaammaksi ja nopeammiksi kuin mikään muu markkinoilla.
Neo Geo julkaistiin aluksi MVS-mallina, joka oli täysi kolikkopelijärjestelmä. Koteihin sopiva AES julkaistiin kolikkopelimallin jälkeen. AES-malli maksoi 500 puntaa (600 dollaria) ja pelit maksoivat 200 puntaa kappaleelta. AES:n pelit maksoivat noin neljä kertaa enemmän kuin kilpailijoilla. Konsolin oli tarkoitus tuoda kolikkopelejä vastaava kokemus kodin mukavuudesta pelattavaksi ja siinä tavoiteltiin aikuismaisempaa korkeampaa laatua. Konsoli oli kallis, mutta paljon pelihalleissa käyville se oli halvempi vaihtoehto. Teoriassa pelit olivat kalliita, koska kotiin myytävät olivat samoja kuin MVS-mallin kolikkopeleissä, jolloin niiden grafiikka ja ääni oli huipputasoa.
Alusta oli ehkä tunnetuin sille julkaistuista useista taistelupeleistä, jotka olivat suosittuja 1990-luvun alussa. Taistelupelien suosion lasku vuosisadan vaihteessa sanotaan olleen osasyy konkurssiin vuonna 2001. Toinen syy liittyi 3D-grafiikan suosioon: Neo Geo julkaistiin vain vähän ennen 3D-grafiikan yleistymistä.
Alustalle julkaistiin ikonisena pidettyjä taistelupelejä kuten The King of Fighters, Last Blade 2 ja Garou: Mark of the Wolves. Alustalle julkaistut pelit edustivat lähes yksinomaan suoraviivaista toimintaa, mutta se oli lajityyppinsä huippupiste.
Nykyisin eräät Neo-Geon pelimoduulit ovat yhä erittäin kalliita keräilyharvinaisuuksia: Eurooppaan lokalisoidusta Kizuna Encounter -pelistä on maksettu 12 000 dollaria.
Mallit
Neo Geo MVS (Multi-Video System, esitelty vuonna 1990) oli modulaarinen kone pelihalleihin, johon voitiin vaihtaa eri laajennuskortteja ja tarjota 1-6 peliä samassa kabinetissa säästäen tilaa ja laitteistokustannuksia. Ratkaisu oli menestys.
Neo Geo AES (Advanced Entertainment System) konsoli oli aluksi vain vuokrattavissa yrityksille. Vuonna 1991 SNK laajensi konsolin saatavuutta yksityisille. Konsoli käytti pelimoduuleja.
IPSC Pistoolin maailmanmestaruuskilpailut
IPSC Pistoolin maailmanmestaruuskilpailut, tunnetaan myös nimellä Practicalin pistoolin maailmanmestaruuskilpailut tai Pistoolipracticalin maailmanmestaruuskilpailut, on IPSC-lajiliiton korkein pistoolilla ammuttava arvokilpailu. Kilpailut kestävät useita päiviä ja sisältävät 30 ampumaosuutta. Ne pidetään kolmen vuoden välein.
Neo-Geo
Mallit
Neo Geo CD on vuonna 1994 julkaistu CD-ROM -asemalla varustettu versio kotikäyttöön.
Neo Geo Pocket ja Neo Geo Pocket Color ovat vuosina 1998 ja 1999 julkaistut käsikonsolit.
Neo Geo X on käsikonsoli, jota valmisti Yhdysvaltalainen Tommo lisenssillä SNK Playmorelta.
Hyper Neo Geo 64 oli pelihalleihin suunnattu seuraaja Neo-Geo MVS mallille. Laite julkaistiin 1997 ja lopetettiin 1999. Laitteelle julkaistiin vain seitsemän peliä.
Tekniikka
Muihin aikansa konsoleihin verrattuna Neo Geo AES oli teknisesti ylivertainen, mikä johtui ennen muuta ajan huippua edustaneista grafiikka- ja äänipiireistä. Siinä oli kaksi suoritinta, 16-bittinen Motorolan 68000 ja 8-bittinen Zilog Z80 -apusuoritin. Järjestelmän 68000-suoritin toimi 12 megahertsin taajuudella ollen 50 prosenttia nopeampi kuin Sega Mega Driven 68000. Neo Geon videopiirit pystyivät esittämään ja 380 spriteä samanaikaisesti (esimerkiksi Sega Mega Drive vain 64 väriä ja 80 spriteä) ja äänipiirit tarjosivat 15 kanavaa. Laitteiston suorituskyky oli verrattavissa Sharp X68000 kotitietokoneeseen.
Pelimoduulit MVS-malliin olivat kookkaampia kuin AES-mallille, mutta adapterin avulla ne toimivat myös AES-mallissa.
Konsolissa oli muistikorttituki pelitilanteen tallentamista varten.
Emulointi
Muiden vanhojen konsolien tapaan Neo-Geosta on tehty useampia emulaattoreita, joista tunnetuin lienee NeoRageX. Myös MAME tukee useita Neo-Geo-pohjaisia kolikkopelejä. Nintendo Wiin Virtual Consolella voi pelata emuloituja Neo-Geon pelejä.
Robert Engstrand
Karl Robert Oscar ”Bob” Engstrand (s. 6. heinäkuuta 1976 Gränum, Ruotsi) on kosketinsoittaja, joka asuu nykyään Suomen Helsingissä.
Robert kouluttautui Malmön musiikkiakatemiassa ja valmistui sieltä vuonna 1999, jonka jälkeen on työskennellyt muun muassa seuraavien artistien ja yhtyeiden kanssa:
Syyskuussa 2011, Turisas palkkasi Robertin Euroopan syys- ja lokakuun väliselle Heidenfest-kiertueelle, ja sitä seuraavalle Turisaksen omalle kiertueelle loka- ja marraskuun ajaksi.
Attack & Release
Attack & Release on The Black Keysin viides studioalbumi, joka julkaistiin 1. huhtikuuta 2008.
Kappaleet
Kaikki kappaleet kirjoittanut Dan Auerbach ja Patrick Carney, ellei toisin mainita.
Écu
Écu (ransk. [eky]) oli eräiden historiallisten ranskalaisten kolikoiden nimi. Ranskan vanhin kultaraha oli vuodesta 1266 alkaen lyöty écu d’or, jonka paino oli noin 4 grammaa. Ludvig XI:stä lähtien lyötiin kolikkoa nimeltä écu à la soleil. Ludvig XIII:n aikana 1600-luvulla lyötiin hopearahaa nimeltä écu blanc tai écu d’argent.
Karlheinz Deschner
thumb|200px|Karlheinz Deschner (oikealla) ja Hans Albert Karl Heinrich Leopold Deschner (23. toukokuuta 1924 Bamberg – 8. huhtikuuta 2014 Haßfurt ) oli saksalainen kirjailija ja uskontokriitikko.
Hänen isänsä Karl oli roomalais-katolinen metsätyömies ja kalankasvattaja ja kasvoi äärimmäisessä köyhyydessä. Hänen äitinsä Margareta Karoline, syntyjään Reischböck, oli protestantti, ja kasvoi aikuiseksi isänsä tiluksilla Baijerissa. Hän kääntyi myöhemmin roomalais-katolisuuteen.
Karlheinz Deschner oli perheen kolmesta lapsesta vanhin. Hän kävi peruskoulun Trossenfurtissa 1929–1933. Myöhemmin hän kävi fransiskaanien seminaaria Dettelbach am Mainissa, missä hän ensin asui kummisetänsä ja takaajansa, pappisneuvos Leopold Baumannin luona, ja sittemmin fransiskaanien luostarissa. Vuosina 1934–1942 hän kävi Karmeliitta- ja Englantilaissisarten Alte, Neue und Deutsche Gymnasiumin sisäoppilaitosta. 1942 hän päätti opintonsa ja liittyi saman tien vapaaehtoisena Saksan armeijaan. Hän palveli sotamiehenä, sodan lopussa laskuvarjojääkärinä, ja haavoittui useita kertoja.
Hän opiskeli metsätaloutta Münchenin yliopistossa ja kävi 1946/1947 laki-, teologia-, filosofia- ja psykologian luennoilla Bambergin filosofis-teologisessa opistossa. Vuosina 1947–1951 hän opiskeli saksalaista nykykirjallisuutta, filosofiaa ja historiaa Würzburgin yliopistossa ja valmistui 1951. Hänen tohtorinväitöskirjansa nimi oli Lenaus Lyrik als Ausdruck metaphysischer Verzweiflung. Samana vuonna hän avioitui Elfi Tuchinn kanssa. Heille syntyi 3 lasta, Katja (1951), Bärbel (1958) ja Thomas (1959–1984).
Deschner asui samassa mökissä, entisessä metsästysmajassa, syntymästään aina vuoteen 1964 saakka. Silloin hän muutti pariksi vuodeksi ystävänsä maataloon Fischbrunnissa (Hersbrucker Schweiz) ja sen jälkeen Haßfurt am Mainiin, jossa hän asui kuolemaansa asti.
Deschner julkaisi romaaneja, kirjallisuusarvosteluja, esseitä, aforismeja ja ennen kaikkea uskontoa ja kirkkoa kritisoivia kirjoituksia. Vuonna 1971 hän joutui oikeuden eteen Nürnbergissä, syytettynä kirkon herjaamisesta.
Hän työskenteli vuodesta 1970 saakka kunnianhimoisen Kristinuskon rikoshistorian (Kriminalgeschichte des Christentums) parissa. Deschneriä tukivat taloudellisesti Alfred Schwarz ja Herbert Steffen.
Deschner palkittiin Arno-Schmidt-Preis palkinnolla 1988. Kesäkuussa 1993 hän voitti Alternativen Büchnerpreisin ja heinäkuussa 1993 hänestä tuli ensimmäinen saksalainen Kansainvälisen humanistipalkinnon (International Humanist Award) saaja. Syksyllä 2001 hän vastaanotti Erwin-Fischer-Preisin ja marraskuussa samana vuonna Ludwig-Feuerbach-Preisin.
Teokset
Deschner julkaisi 46 teosta joko kirjoittajana tai toimittajana.
Romaanit Die Nacht steht um mein Haus (1956) ja Florenz ohne Sonne (1958).
Kirkko- ja uskontokritiikkiä:
Pääteos on 10-osainen Kristinuskon rikoshistoria, josta on ilmestynyt 8 osaa.
Kirjallisuuskritiikkiä:
Yhteiskuntakritiikkiä:
Aforismeja:
Sekalaista:
Jouko Väänänen
pienoiskuva|Jouko Väänänen vuonna 2014. Jouko Antero Väänänen (s. 3. syyskuuta 1950 Rovaniemi) on suomalainen matemaatikko. Väänänen on ollut matematiikan professorina Helsingin yliopistossa vuodesta 1998. Vuosina 2014–2017 hän toimi Helsingin yliopiston matemaattis-luonnontieteellisen tiedekunnan dekaanina ja toimii lukuvuoden 2017–2018 Helsingin yliopiston vararehtorina.
Colac
Colac on kaupunki Australiassa, Victorian osavaltiossa. Kaupungissa oli 11 890 asukasta vuoden 2016 väestönlaskennassa, ja se sijaitsee 137 kilometriä Melbournesta lounaaseen. Maatalous, ruoantuotanto ja metsänhoito ovat tärkeitä elinkeinoja. Kaupungin asukkaista noin 15 prosenttia on syntynyt Australian ulkopuolella.
Ahmat Kadyrov
Ahmat Abdulhamidovitš Kadyrov (, 23. elokuuta 1951 – 9. toukokuuta 2004) oli yksi Venäjästä irtautuneen Tšetšenian johtajista, mufti ja myöhemmin Venäjän tuella Tšetšenian presidentti. Hänet murhattiin pommilla Groznyin stadionilla 9. toukokuuta 2004. Hänen poikansa Ramzan Kadyrov on nykyisin Tšetšenian johtaja ja voimahahmo.
Kadyrov syntyi Karagandassa, Kazakkien neuvostotasavallassa, jonne tšetšeenit karkotettiin toisen maailmansodan jälkeen. Perhe palasi Tšetšeno-Ingušiaan huhtikuussa 1957.
Kadyrov opiskeli leikkuupuimurin kuljettajaksi ja työskenteli sovhoosilla ja rakennusmiehenä. Vuonna 1980 hän meni Buharan madrassakouluun ja 1982 Taškentin islamilaiseen yliopistoon. Vuodet 1986–1988 hän oli Gudermesissa varaimaamina. Vuonna 1989 hän perusti ensimmäisen pohjoiskaukasialaisen islamilaisen instituutin Kurtšaloin kylään ja toimi sen rehtorina. Vuonna 1990 hän lähti opiskelemaan šariaa Ammanin islamilaiseen yliopistoon, mutta palasi jo 1991 kotimaahansa.
Vuonna 1993 hänet nimitettiin Tšetšenian varamuftiksi ja syyskuussa 1994 Tšetšenian tasavallan virkaa tekeväksi muftiksi. Vuonna 1995 hänet valittiin vaalilla toimeensa ensimmäisen Tšetšenian sodan aikana, jolloin hän julisti jihadin Venäjää vastaan ja kehotti jokaista tšetšeenia surmaamaan ainakin 150 venäläistä.
Vuonna 1999 hän tuomitsi julkisesti Šamil Basajevin yritykset luoda islamilainen valtio voimatoimin naapuritasavalta Dagenstaniin. Separatistijohtaja Aslan Mashadov nimitti häntä "viholliseksi numero yksi" ja erotutti hänet. Kadyrov luopui separatismista ja ryhtyi Moskova-mieliseksi. Hänet nimitettiin Tšetšenian tasavallan päämieheksi toisen Tšetšenian sodan jälkeen ja 5. lokakuuta 2003 valittiin vaalilla tasavallan presidentiksi. Hän arvosteli keskusjohtoa useasti tasavallan unohtamisesta ja arvosteli armeijaa kovista otteista. Separatistit pitävät Kadyrovia petturina ja Moskovan nukkehallitsijana ja hänet yritettiin surmata useaan kertaan, ainakin tammikuussa ja syyskuussa 2001 ja toukokuussa 2003.
9. toukokuuta 2004 pommi surmasi Kadyrovin voiton päivän tilaisuuksissa Dinamo-stadionilla Groznyissa. Iskussa kuoli ja loukkaantui monia muitakin, mukaan lukien joukkojen komentaja Tšetšeniassa, kenraali Valeri Baranov, joka loukkaantui vakavasti. Kadyroville myönnettiin Venäjän federaation sankarin arvonimi post mortem.
Hänen toinen elossa oleva lapsensa, Ramzan Kadyrov, josta sittemmin on tullut tasavallan pääministeri ja presidentti, on omine sotilasjoukkoineen ja Venäjän armeijan tuella pyrkinyt kostamaan isänsä surmaajille.
SMS Hessen
SMS Hessen oli Saksan keisarikunnan laivaston vuonna 1905 valmistunut Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus luovutettiin toisen maailmansodan päätyttyä sotakorvauksena Neuvostoliitolle, jossa se nimettiin Tseliksi. Alus romutettiin 1960.
Valmistus
Alus tilattiin Germaniawerftiltä Kielistä osana vuoden 1900 laivastolain hankintoja ja sen köli laskettiin 15. huhtikuuta 1902. Alus laskettiin vesille 18. syyskuuta 1903 ja se valmistui 19. syyskuuta 1905.
Palvelus
Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistövajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa. Aluksen höyrykattilat uusittiin ja se muutettiin radio-ohjatuksi maalilaivaksi.
Murtojärvi (Jämsä)
Murtojärvi on Jämsän Hopsussa Kankarisveden luoteispuolella sijaitseva noin 27 hehtaarin laajuinen järvi. Etäisyys Jämsän keskustasta on noin kahdeksantoista kilometriä luoteeseen ja Tampereelta noin 87 kilometriä koilliseen.
Maantiede
Murtojärven leveys lännestä itään on noin kilometri. Järvi on saareton ja sen rannoilla on verraten tiheä rakennuskanta. Murtojärven kaakkoispuolella avautuu Hopsun maatalousmaisema, kokonaisuuteen kuuluu eräitä Kankarisveden länsipuolisia pieniä järviä, kuten Poikkeus ja Majajärvi. Murtojärven itärannalle virtaa laskuoja Kotijärvestä, länsirannalta lähtee Murto-oja kohti Saaralammia, josta vedet kulkevat Lahnajokea pohjoiseen. Saaralammin länsipuolella sijaitsee Jumijärvi, joka niin ikään laskee Saaralammiin.
Murtojärven eteläpuolella on Murtovuori, joka kohoaa noin 60 metriä Murtojärven pintaa korkeammalle.
Smash ASEM
thumb|300px|Helsinki 9. syyskuuta 2006 Smash ASEM oli helsinkiläisten anarkistien lauantaiksi 9. syyskuuta 2006 koolle kutsuma "mielenosoitus Aasian ja Euroopan maiden huippukokousta (ASEM) vastaan". Mielenosoitus ei kuitenkaan ehtinyt alkaa, koska noin 200 mellakkapoliisia apunaan rajavartiolaitos ja satoja muita poliiseja saartoi kaikki taidemuseo Kiasman edessä olleet, jolloin piirityksen sisään jäi useiksi tunneiksi myös sivullisia. Mielenosoitusta varten paikalle saapuneita oli järjestäjien mukaan noin 300, mutta tiedotusvälineissä esiintyi myös huomattavasti pienempiä arvioita. Poliisi laski videolta, että saarrosta poistui yli 500 henkilöä. Mielenosoituksen kotisivuilla tapahtumaa kutsuttiin poliisien mielenosoitukseksi.
Sievi
Sievi on Suomen kunta, joka sijaitsee Pohjois-Pohjanmaan maakunnan lounaisosassa Keski-Pohjanmaan maakunnan rajalla, Oulun Eteläisessä. Kunnassa asuu 0 ihmistä ja sen pinta-ala on 0 km², josta 0 km² on vesistöjä. Väestötiheys on 0 asukasta/km². Sievin naapurikunnat ovat Haapajärvi, Kalajoki, Kannus, Lestijärvi, Nivala, Reisjärvi, Toholampi ja Ylivieska.
Smash ASEM
Helsingin poliisi ilmoitti helmikuussa 2007 epäilevänsä 86:ta Smash ASEMissa kiinniotettua rikoksista. Syyttäjä nosti syytteet 86 henkilöä vastaan. Syytteet vastasivat poliisin epäilyjä ja vaihtelivat yksittäisestä ampuma-aserikoksesta, useasta väkivaltaisesta mellakasta ja virkamiehen väkivaltaisesta vastustamisesta lievempiin, kuten haitantekoon virkamiehelle, laittomaan naamioitumiseen ja niskoitteluun poliisia vastaan. Joulukuussa Helsingin käräjäoikeus tuomitsi 22 vastaajaa väkivaltaisuuksista sakkoihin tai enimmillään puolen vuoden ehdollisiin rangaistuksiin ja 36 vastaajaa lievemmistä rikoksista sakkoihin. Tuomittujen joukossa oli muun muassa entinen vihreiden kansanedustaja Ville Komsi ja Suomen Kuvalehden valokuvaaja Markus Pentikäinen.
Sievi
Historia
Sievin alueelta on löydetty kivikautisia asuinpaikkoja muun muassa Korhosen, Vahtolan, Ojalan ja Huhtalan seudulta. Rautakaudelta on löydetty muun muassa pronssisolki. Alue asutettiin vakinaisesti 1500-luvulla. Aluksi asutus keskittyi nykyisen Asemakylän ja Vanhankirkon tuntumaan, mutta levisi 1600- ja 1700-luvulla pitkin jokivartta itään.
Smash ASEM
Dongzhou esimerkkinä
thumb Kutsun Smash ASEM -mielenosoitukseen – ASEMin edustamaa kansainvälistä järjestystä "murskaamaan" (englanniksi smash) – esitti niin sanottu Dongzhou koalitio, joka ilmoitti yhteystiedoikseen helsinkiläisen Anarkistisen Toiminnan sähköpostiosoitteen. Dongzhoulla viitattiin eteläkiinalaiseen rannikkokylään, jonka asukkaat ottivat yhteen turvallisuusjoukkojen kanssa joulukuussa 2005. Kutsussa kerrottiin muun muassa Kiinan kansantasavallan, Burman ja Vietnamin ihmisoikeusloukkauksista ja väitettiin, etteivät nämä kiinnosta Euroopan unionin johtoa, koska ihmisoikeuksia ei ollut otettu kokouksen asialistalle. Jälkikäteen ilmoitettiin, ettei Dongzhou koalitio ollut anarkistinen, vaan tilapäinen epämuodollinen ryhmä, joka oli avoin niille, jotka "yhtyivät mielenosoituksen julistukseen ja jotka sitoutuivat olemaan tuomatta paikalle puoluepoliittisia tunnuksia".
Sievi
Historia
Kirkollisesti seutu kuului Kalajokeen. Sievin kappeliseurakunta perustettiin 1645, mutta ensimmäinen kirkko valmistui vasta 1654. Kolme ensimmäistä kirkkoa sijaitsivat Vanhallakirkolla, mutta neljäs kirkko rakennettiin Haikolan Pekanmäelle 1862. Vuonna 1862 Sievi erosi Kalajoesta itsenäiseksi Evijärvi-nimiseksi seurakunnaksi. Nimi Sievi otettiin käyttöön vasta myöhemmin.
Smash ASEM
Sekasorto
Suurin huomio mielenosoituskutsussa kohdistui sen viimeiseen kappaleeseen, jossa puhuttiin "sekasorron" tuomisesta Helsingin kaduille. Kutsun englanninkielisessä versiossa käytettiin sanaa "disorder" ja ruotsinkielisessä sanaa "kaos". Myös poliisi perusteli mittavia turvatoimiaan juuri aikeilla aiheuttaa sekasortoa. Kappale kokonaisuudessaan kuului:
Sievi
Historia
Seinäjoen–Oulun radan valmistuminen 1886 vilkastutti huomattavasti Sievin elämää. Asemakylä ja Kukon kylä kehittyivät vireiksi puutavaran lastaus- ja sahakeskuksiksi. Vuonna 1920 kunnassa oli jo lähes 5 500 asukasta. Kunnan talouselämän nopea kehitys pysähtyi 1920-luvun alussa kahteen tulipaloon. Kukon kylän saha paloi 1929 ja 1937 puolestaan paloivat rautatieaseman ympärille nousseet varastorakennukset. Toisen maailmansodan jälkeen väestönkehitys kääntyi kuitenkin tappiolliseksi voimakkaan poismuuton vuoksi. Väestön väheneminen pysähtyi vasta 1980-luvun alussa. Vuonna 1985 kunnassa oli 4 601 asukasta. Vuonna 2011 asukkaita oli jo 5 292.
Smash ASEM
Sekasorto
Tapahtuneen jälkeen järjestäjät täsmensivät, että sekasorto voidaan ymmärtää lentävien pullojen lisäksi huono-osaisten ongelmien tuomisena julkisuuteen, jolloin näistä tulee myös johtajien ongelmia. Järjestäjät ilmoittivat luottaneensa osanottajien harkintakykyyn käytettävien toimintatapojen suhteen.
Sievi
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Smash ASEM
Motiivit
thumb|Poliisirengas Helsingin postitalon luona Mielenosoituksen järjestäjät täsmensivät motiivejaan "Me haluamme kaiken!" -tiedotteessa, jota jaettiin esimerkiksi aiemmin lauantaina 9. syyskuuta pidetyssä Helsinki 2006 -verkoston järjestämässä mielenosoituksessa. Tiedotteessa ei puhuttu sekasorron aiheuttamisesta, vaan siinä lähinnä kritisoitiin Euroopan unionia, Kiinan kansantasavaltaa ja näiden liittolaisiksi Suomessa miellettyjä. Osansa sai myös rauhanomaisuutta ja yhteistyötä poliisin kanssa korostanut Helsinki 2006 -verkosto. Tiedotteen laatijat (Dongzhou koalitio) julistivat tukijoillaan olevan "enemmän yhteistä Kiinassa päivittäin mellakoivien pienviljelijöiden ja hikipajojen työläisten kanssa kuin vallanpitäjien kanssa, tai heidän kanssaan jotka kahlitsevat protestinsa raameihin joissa vallanpitäjät pitävät niitä vaarattomina".
Sievi
Luonto
pienoiskuva|Sievin luontoa [[Vääräjoki|Vääräjoen varrella.]] Sievin maisemakuvaa hallitsevat Vääräjoen laakso ja sitä ympäröivät loivapiirteiset metsä ja suomaat.
Smash ASEM
Ilmoitus mielenosoituksesta
Mielenosoituksesta tehtiin edellisenä päivänä kokoontumislain 7 §:n vaatima ilmoitus, jossa kerrottiin marssin suunniteltu reitti Kiasmalta Messukeskukselle. Poliisi ilmoitti neuvotelleensa perjantaina järjestäjien kanssa ja järjestäjien mukaan neuvotteluja käytiin mielenosoituksen ilmoittajan kanssa myös lauantaina Kiasman edustalla. Poliisi totesi jälkeenpäin, ettei tehty ilmoitus ollut asianmukainen. Puutteena nähtiin, ettei ilmoituksen tekijä ollut tapahtuman virallinen järjestäjä eikä kulkueen reitti myöskään sopinut poliisille. Järjestäjät kertoivat kieltäytyneensä poliisin perjantaina esittämistä neuvotteluista "edustajien" välillä, koska he eivät uskoneet edustajien voivan neuvotella kaikkien järjestäjien puolesta. Poliisi ei myöskään ilmoittanut vaihtoehtoista reittiä, josta olisi voitu neuvotella kaikkien järjestäjien kesken.
Sievi
Luonto
Kallioperä on pääasiassa kiilleliusketta ja erilaisia dioriitteja. Yleisin maalaji on moreeni, joka on paikoin erittäin lohkareista. Sievissä on lukuisia harjualueita, mutta runsas soranotto on rikkonut pahasti kunnalle aikoinaan nimen antaneita sora- ja hiekkakankaita. Pinnanmuodoiltaan alue on varsin tasaista. Alavinta on kunnan luoteisosissa, missä maanpinta on 75–90 metrin korkeudella. Täältä maasto nousee verkalleen kohti kaakkoa saavuttaen 150 metrin tason. Korkein kohouma on Huuhkakallio.
Sievin halki kaakosta luoteeseen virtaa Kalajoen läntinen sivuhaara Vääräjoki. Suuria järviä ei ole, mutta pikkujärviä ja lampia on useita. Näistä huomattavimpia ovat Iso-Juurikka ja Saarijärvi. Osa alueella sijainneista järvistä on kuivatettu kasvamaan alun perin luonnonheinää, kuten Jyrinkijärvi, Kortetjärvi, Sievinmäenjärvi ja suurin Evijärvi. Jyrinkijärvi ja Sievinmäenjärvi on tosin vesitetty uudelleen. Noin puolet kunnan pinta-alasta on suota. Pääosa soista on mäntyä kasvavia rämeitä, joista suurin osa on ojitettu metsänkasvun edistämiseksi. Pesännevan alue on muodostettu soidensuojelualueiksi.
Smash ASEM
Tapahtumat lauantai-iltana
thumb|250px|Kuva 1. Poliisit olivat mellakkavarustuksessa.
Mielenosoituksen oli mainostettu alkavan kello 17.45, jolloin Kiasman eteen oli kerääntynyt runsaasti asiasta jollakin tavalla kiinnostuneita. Varsinaisen mielenosoituksen lisäksi yleisön kiinnostusta lisäsi poliisien suuri lukumäärä sekä hiphop-artistit Asa ja Julma-Henri, joiden oli mainostettu esiintyvän tapahtuman yhteydessä. Poliisi käännytti kuitenkin äänentoistolaitteita sisältäneen auton pois sen pyrkiessä paikalle ennen klo 17.30. Myös paikalla olleiden henkilötietoja tarkastettiin jo ennen tapahtuman suunniteltua alkua. Poliisi yritti myös etsiä jonkinlaisia johtajia, joiden kanssa se olisi halunnut sopia esimerkiksi paikalle asetettavista järjestyksenvalvojista.
Sievi
Tapahtumat
Sievissä on järjestetty useita suuria kristillisiä kesätapahtumia. Vanhoillislestadiolaisten suviseurat on järjestetty Sievissä vuosina 1976 ja 2008. Herännäisten herättäjäjuhlat on järjestetty Sievissä kolme kertaa: 1912, 1973 sekä 2002.
Smash ASEM
Tapahtumat lauantai-iltana
Kun poliisi ei saanut mielenosoituksen järjestäjiin haluamansa kaltaista neuvotteluyhteyttä, se saartoi kaikki Kiasman edessä olleet hieman kuuden jälkeen. Ennen saartoa poliisit katosivat hetkeksi alueelta, mutta pian paikalle saapui ainakin neljä linja-autollista mellakkapoliiseja täydessä varustuksessa (kuva 1). Nämä muodostivat saartorenkaan Postitalon nurkasta Kiasman kulmaan. Toinen poliisiketju sulki Sanomatalolle johtavan tienpätkän.
Osa mielenosoitusta varten kokoontuneista yritti noin kymmenen minuuttia saarron toteuttamisen jälkeen poistua paikalta Postitalon vierestä rynnäköllä. . Epäonnistuneen yrityksen jälkeen poliisia kohti heitettiin joitakin esineitä ja näitä kasteltiin vesipyssyillä. Tämän jälkeen kello 18.20 poliisi ilmoitti keskeyttävänsä alkaneeksi tulkitsemansa mielenosoituksen järjestyshäiriöiden vuoksi ja kertoi valmistautuvansa voimankäyttöön.
Sievi
Matkailu
pienoiskuva|pysty|[[Sievin kirkko]] Sievissä toimii Maansydänjärven matkailualue sekä Urjanlinnan tanssipaviljonki ravintoloineen. Urjanlinnaan mahtuu lähes 2 000 ihmistä. Maansydänjärven matkailualue ja Urjanlinna sijaitsevat metsän keskellä, Sievin keskustasta noin 30 kilometriä Reisjärven suuntaan.
Smash ASEM
Tapahtumat lauantai-iltana
Piirityksen sisälle jääneillä sadoilla ihmisillä ei ollut käytännössä mahdollisuutta päästä pois alueelta, vaikka poliisi kehotti useasti hajaantumaan. Viranomaisten äänentoisto oli riittämätöntä, ja moni saarretuista kuuli hajaantumiskäskyn vasta kauan saarron jälkeen. Ulos pääsi aluksi vain joitakin yksittäisiä ihmisiä, kuten vanhuksia, jotka poliisi arveli vaarattomiksi. Suurin osa saarretuista otti tilanteen rauhallisesti, mutta osa heitteli välillä pulloja kohti poliiseja. Monet antoivat poliisien kuulla, mitä mieltä näistä olivat. Liian lähelle poliisirivistöä uskaltautuneita vedettiin yksitellen pois ja heidät vietiin tarkoitukseen varattuihin linja-autoihin. Lopulta, kahdeksan jälkeen, poliisi alkoi päästää ihmisiä rivakammin ulos rivistönsä yhdestä päästä. Ihmisille kerrottiin, että nämä syyllistyvät rikokseen, elleivät poistu paikalta. Poliisi kuvasi kaikki saarrosta pois päästetyt ja vaati kertomaan nimen sekä tarkasti ihmisten kassit. Osalle esitettiin lisäkysymyksiä.
Sievi
Yritystoiminta
Suurimpia sieviläisiä yrityksiä:
Smash ASEM
Tapahtumat lauantai-iltana
Yli kolme tuntia kestäneen piirityksen aikana poliisia kohti heitettiin lukuisia pulloja. Viisi ihmistä loukkaantui lievästi. Levottomuuksia aiheuttivat saarrettujen lisäksi poliisin massiivisesta operaatiosta närkästyneet kaupunkilaiset saarron ulkopuolella. Poliisin toteutettua saarron paikalle kerääntyi lisää uteliaita ihmisiä seuraamaan tilannetta. Poliisin päätettyä työntää nämä kauemmas saarretuista (kuva 2.) provosoitui osa jälleen heittämällä pulloja poliiseja kohti.
Sievi
Keskusta
Sievin keskustassa on kirjasto, pop pankki, säästöpankki, kunnantalo, K-Market sekä asiamiesposti, S-market, pari kampaamoa ja Pizzeria Ronai.
Smash ASEM
Tapahtumat lauantai-iltana
thumb|250px|Kuva 2. Yksirivinen poliisirivistö käveli eteenpäin tyhjentäen Lasipalatsin edustan. Poliisi kertoi aluksi, että sen päälle olisi lentänyt pullojen lisäksi bensiiniä, mutta tästä ei puhuttu myöhemmin. Helsingin Sanomien mukaan yhdessä vesipyssyssä olisi ollut tuntematonta ainetta, joka tukki poliisien hengitystiet.
Sievi
Urheilu
FC YPA:n futsal-joukkue Sievi Futsal pelaa miesten pääsarjatasolla Futsal-liigassa. Joukkue pelaa kotiottelunsa Sievin monitoimihallissa.
Smash ASEM
Kiinniotetut
Poliisi otti illan aikana kiinni 136 ihmistä, joista Helsingin Sanomien mukaan 20 päätettiin sunnuntaina pidättää. Rikosylitarkastaja Jouko Salon mukaan pidätettyjä oli maanantaiaamuna vielä 31. Suurin osa pidätetyistä kuitenkin vapautettiin iltaan mennessä ja viimeinenkin tiistaiaamuna. Kiinni otettujen joukossa oli suomalaisten lisäksi joitakin ulkomaalaisia.
Sievi
Taajamat
Vuoden 2017 lopussa Sievissä oli 5 035 asukasta, joista 2 458 asui taajamissa, 2 536 haja-asutusalueilla ja 41:n asuinpaikat eivät olleet tiedossa. Sievin taajama-aste on 49,2 %. Sievin taajamaväestö jakautuu kolmen eri taajaman kesken:
Smash ASEM
Kiinniotetut
Poliisi vei mielenosoituksesta yöksi putkaan esimerkiksi vasemmistoliiton kaupunginvaltuutetun Paavo Arhinmäen ja vihreiden entisen kansanedustajan Ville Komsin. Omien sanojensa mukaan kumpikaan ei ollut aikonut osallistua varsinaiseen mielenosoitukseen. Arhinmäki otettiin kiinni vasta hänen päästyään pois saarrosta ollessaan kuvaamassa mellakkapoliisin toimintaa kamerakännykällä Vanhan ylioppilastalon edessä. Komsi puolestaan otettiin kiinni yhdessä Suomen Kuvalehdelle työskennelleen kuvaajan kanssa viimeisinä saarron sisälle jääneinä klo 21.20, kun he eivät totelleet poliisin poistumiskäskyä.
Sievi
Taajamat
Kunnan keskustaajama on lihavoitu. Vuonna 2016 määritellyistä taajamista Korhoskylä lakkasi olemasta taajama vuoden 2017 taajamarajauksessa.
Smash ASEM
Poliisin tiedotus
Poliisi tiedotti lauantain tapahtumista useissa järjestämissään tiedotustilaisuuksissa, joissa operaatiota pidettiin kaikin puolin onnistuneena, eikä kritiikille nähty aihetta. Poliisiylijohtaja Markku Salminen sanoi 12. syyskuuta toiminnan olleen "juuri sellaista mitä sen parhaimmillaan uskottiin olevan". Salminen ei pitänyt tutkimuksia tarpeellisina ja ilmoitti myös uskovansa, ettei hävettävää löydy. Helsingin poliisikomentaja Jukka Riikonen kertoi lauantai-illan sujuneen "suunnitelmien mukaan". thumb|left|250px|Poliisirengas Helsingin postitalon luona.
Sievi
Seurakunnat
Vuoden 2018 aluejaon mukaan Sievissä on seuraavat Suomen evankelis-luterilaisen kirkon seurakunnat:
Itsenäisenä helluntaiseurakuntana Sievissä toimii Sievin helluntaiseurakunta.
Smash ASEM
Saarto
Tiistaina 12. syyskuuta pidetyssä tiedotustilaisuudessa poliisiylijohtaja Markku Salminen kertoi saaneensa kuulla suojelupoliisilta torstaina 7. syyskuuta, että oli syytä olettaa mielenosoituksen muuttuvan mellakaksi. Tämän jälkeen päätettiin Salmisen mukaan toimia "etupainotteisesti" ja poliisin vahvuutta lisättiin vielä sadalla. Saartoa perusteltiin muun muassa sillä, että "väkivaltaiseksi arvioidun mielenosoituskulkueen liikkuminen kaupungin keskustassa olisi saattanut vaarantaa kaupunkilaisten turvallisuutta ja aiheuttaa vahinkoa omaisuudelle."
Sievi
Seurakunnat
Suomen ortodoksisen kirkon seurakunnista Sievin alueella toimii Iisalmen ortodoksinen seurakunta.
Smash ASEM
Kerätyt tiedot
Viranomaiset ilmoittivat aluksi tallentavansa kaikkien tiedot rekistereihinsä, mutta myöhemmin tarkennettiin, että tarpeeton aines heitetään pois. Rajavartiolaitos kuvasi videolle myös saartorenkaan ulkopuolella ollutta yleisöä.
Astalot
Helsingin apulaispoliisipäällikkö Jari Liukku perusteli poliisin toimintaa saarron jälkeen piiritetyiksi joutuneiden ”astaloilla”, viitaten ilmeisesti poliisin valokuvaan, joka sisälsi neljä metalliputkea, mattoveitsen, spraykannun, pesäpallomailan ja ketjuja. Dongzhou-koalitio kommentoi väitteitä astaloista mellakkayrityksen todisteina toteamalla: ”Käsityksemme mukaan tällainen arsenaali ei riitä mellakan järjestämiseen.”
Kannanotot
Apulaisoikeusasiamies Jukka Lindstedt ilmoitti tutkivansa poliisin toimet saatuaan niistä kymmeniä kanteluja. Hänen marraskuussa 2007 tekemänsä ratkaisun mukaan poliisi menettelikin osin lainvastaisesti. Hänen mukaansa eniten aihetta arvosteluun antoivat eräät kiinniotot ja kiinniotettujen osin nöyryyttävä kohtelu. Kahdessa tapauksessa hän antoi huomautuksen ylikonstaapelille ja Helsingin poliisilaitokselle perusteettomasta kiinniotosta. Sen sijaan mielenosoituksen keskeyttäminen oli apulaisoikeusasiamiehen mukaan lainmukaista, mutta sen toteuttamistapa oli laajuudeltaan ja kestoltaan ongelmallinen. Osan saamistaan kanteluista (koskien väitteitä poliisin liiallisesta voimankäytöstä) apulaisoikeusasiamies siirsi kihlakunnansyyttäjän arvioitaviksi. Apulaisoikeusasiamies totesi ratkaisussaan kokoontumisvapauden koskevan vain rauhanomaisia mielenosoituksia.
Tietosuojavaltuutettu Reijo Aarnio ilmaisi huolensa kansalaisten tietosuojasta. Hän ilmoitti selvittävänsä teknisen valvonnan kohdistumista henkilöihin, "joilla ei ollut mitään tekemistä koko tapahtuman kanssa".
Pääministeri Matti Vanhanen antoi STT:lle lähettämässään tiedotteessa tukensa poliisille heti tuoreeltaan. Vanhasen mukaan käytetyt keinot olivat "hyvin perusteltuja toimia, koska mielenosoittajat olivat sanoneet etukäteen, että he haluavat aiheuttaa sekasortoa". Sisäministeri Kari Rajamäki puolusti poliisin valintoja monissa yhteyksissä ja luonnehti niitä "ammattitaitoisiksi" sekä "täyden tunnustuksen ja kiitoksen" ansaitseviksi.
Mielenosoituksen järjestäjät syyttivät lehdistötiedotteessaan poliisia muun muassa yhteistyökyvyttömyydestä, provokaatiosta ja väkivaltaisuudesta.
Mielenosoitus ja sen torjunta oli suosittu puheenaihe poliitikkojen keskuudessa. Eduskunnassa asiasta keskusteltiin kyselytunnilla 14. syyskuuta. Vasemmistoliiton Annika Lapintie arvosteli suullisessa kysymyksessään poliisin toimintaa varsinkin ihmisten yksityisyyden kannalta ja keskusteluun otti osaa viitisentoista kansanedustajaa. Vihreä liitto ilmoitti harkitsevansa välikysymyksen tekemistä poliisin otteista, mikäli tulevat selvitykset antaisivat siihen aihetta. Vihreiden varapuheenjohtaja Janne Länsipuro paheksui erityisesti siviiliasuisten poliisien käyttöä mielenosoituksessa. Vasemmistonuoret vaati kannanotossaan tutkintaa poliisin toimista, jotka sen mukaan johtivat sivullisten loukkaantumisiin, koska jotkut saivat osumia mielenosoittajien heittämistä pulloista pyrkiessään ulos saartorenkaasta.
Helsingin Sanomien pääkirjoitus 12. syyskuuta otti osittain kriittisen kannan poliisin toimintaan pohtimalla, oliko sivullisten useita tunteja jatkunut motittaminen ja valokuvaaminen perusteltua. Suomen Kuvalehden pääkirjoituksessa "Aivan uusi poliisi" 15. syyskuuta syytettiin virkavaltaa ylimitoitetuista otteista, perusoikeuksien toteutumisen estämisestä ja ammattitaidottomuudesta, joihin vedoten todettiin olevan "aika rajoittaa poliisin valtuuksia".
Viestinnän Keskusliitto paheksui 22. syyskuuta 2006 sisäministeri Kari Rajamäelle lähettämässään kirjeessä sitä, että poliisi oli pidättäessään Suomen Kuvalehden valokuvaajan vaikeuttanut vapaata tiedonvälitystä, ja pyysi, että jatkossa poliisilla olisi selvät ohjeet siitä, miten toimittajien ja kuvaajien työskentely vastaavanlaisissa tilanteissa turvataan. Myös Suomen Journalistiliitto ihmetteli poliisin toimintaa. Lokakuussa 2007 kritiikin esittäjiin liittyi Kansainvälinen lehdistöinstituutti (IPI), joka totesi kannanotossaan pettymyksensä lehdistönvapaudesta tunnetun maan toimintaan lehtikuvaajan tapauksessa. Käräjäoikeuden tuomion jälkeen Euroopan Journalistiliitto ilmaisi paheksuntansa työtään tekevän toimittajan tuomitsemisesta.
Aamulehden Taloustutkimuksella tuottaman kyselyn mukaan 68 prosenttia suomalaisista piti poliisin toimia mielenosoituksen estämiseksi oikeutettuina ja 71 prosenttia vastasi luottavansa siihen, että poliisi huomioi kansalaisoikeudet aina riittävän hyvin. Puhelinhaastatteluna 18.–21. syyskuuta tehtyyn kyselyyn vastasi 1 009 15–79-vuotiasta suomalaista.
Mielenosoittajia vastaan
Helmikuussa 2007 Helsingin poliisi ilmoitti epäilevänsä 86:aa Smash ASEMissa kiinniotettua rikoksista, joiksi lueteltiin virkamiehen väkivaltainen vastustaminen, väkivaltainen mellakka, laiton naamioituminen, niskoittelu poliisia vastaan, ampuma-aserikos ja haitanteko virkamiehelle. Rikosylikomisario Kari Tolvasen mukaan epäiltyjen joukossa oli aktivistien lisäksi "kaikenlaista hengailijaa". Rikostutkintaa pidettiin poikkeuksellisen laajana. Esimerkiksi poliisin väkivaltarikosyksikön johtaja ei muistanut uraltaan vastaavaa tapausta.
Toukokuussa 2007 syyttäjä nosti syytteet 86 henkilöä vastaan, joista kahdeksan on myöntänyt syytteet. Syytteet vastaavat poliisin epäilyjä ja vaihtelevat yksittäisestä ampuma-aserikoksesta, useasta väkivaltaisesta mellakasta ja virkamiehen väkivaltaisesta vastustamisesta lievempiin kuten haitantekoon virkamiehelle, laittomaan naamioitumiseen ja niskoitteluun poliisia vastaan.
Suomalaisittain laaja oikeudenistunto pidettiin joulukuun 2007 alussa (tuomiot julkistettiin 17.12.2007 kl 13 ), jossa Helsingin käräjäoikeus antoi enimmillään puolen vuoden ehdolliset vankeustuomiot 16 vastaajalle. Sakkoja sai 42 vastaajaa, 2 jätettiin rangaistuksetta ja 14 vastaajan syytteet hylättiin. Lisäksi alkuperäisistä 86 syytetystä 12 jätettiin haastamatta oikeuteen.
Ehdolliset rangaistukset tulivat väkivaltaiseen mellakkaan osallistumista tai virkamiehen väkivaltaisesta vastustamisesta, jollaiseksi laskettiin muun muassa pullojen heittely. Kaikkiaan väkivaltaisesta mellakasta tuomittiin 22, mutta alaikäiset selvisivät sakkorangaistuksilla. Lopuille sakot puolestaan tulivat haitanteosta virkamiehille ja niskoittelusta poliisia vastaan, kuten poliisin antaman poistumiskäskyn tottelematta jättämisestä. Poliisia vastaan oli niskoitellut muun muassa entinen vihreiden kansanedustaja Ville Komsi ja Suomen Kuvalehden valokuvaaja Markus Pentikäinen, joka oli myös toinen niistä, joiden oikeus katsoi niskoitelleen, mutta jätti rangaistukseen tuomitsematta.
Suomen Kuvalehden toimittaja Markus Pentikäinen valitti toimittajansa tuomiosta hovioikeuteen. Hovioikeus ei kuitenkaan pitänyt tarpeellisena muuttaa käräjäoikeuden tuomiota eikä hovioikeuden päätös saanut korkeimmasta oikeudesta valituslupaa. Pentikäinen vei tapauksen edelleen Euroopan Ihmisoikeustuomioistuimeen, jonka mukaan valokuvaajan pidättäminen ei rikkonut sananvapautta äänestysratkaisussa 5—2. Euroopan ihmisoikeustuomioistuimen suuri jaosto teki saman ratkaisun äänin 13—4.
Poliisin toimia vastaan
Perjantai-iltapäivään 22. syyskuuta 2006 mennessä eduskunnan oikeusasiamiehelle toimitettiin 53 kantelua poliisin toiminnasta Smash Asem -mielenosoituksessa. Kanteluiden määrä voi olla lajissaan Suomen ennätys. Poliisien toiminnan tutkintaa vaikeutti se, että epäiltyjen poliisien tunnistaminen oli vaikeaa, koska paikalla oli poliiseja ympäri Suomea eikä mellakka-varusteissa ollut yksilöiviä tunnusmerkkejä.
Maaliskuussa 2007 kihlakunnansyyttäjä käynnisti esitutkinnan kahdesta kiinniotosta epäillen poliiseja pahoinpitelystä ja virkavelvollisuuden rikkomisesta. Esitutkinta eteni kahden poliisin osalta syytteeksi. Helsingin käräjäoikeuden 31. maaliskuuta 2008 antamassa päätöksessä hylättiin syytteet pahoinpitelystä ja virka-aseman väärinkäytöstä.
Populaarikulttuurissa
Jontin & Shakan levyllä Rata-äänite on kappale "Paska juttu" joka ruotii Smash Asemin tapahtumia. Mukana kappaleella on myös paikan päällä ollut räppäri Petos.
Kammonkari
Kammonkari on asumaton matala saari Liminganlahden luoteisosassa Perämerellä Oulun kaupungissa. Saari on osa Liminganlahden merenrantaniittyjen aluetta. Lähin toinen saari on luoteessa sijaitseva Kotakari.
Rantamatalikolla sijaitseva Kammonkari on matala, ja sitä ovat yksityiset metsästäjät raivanneet. Nykyisin saaren kasvusto käsittää pääasiassa pensaikkoa sekä ruoikkoa. Vesakoitumisen estämiseksi on ehdotettu saaren käyttämistä lammaslaitumena. Saaren rantavesissä esiintyy uhanalaista upossarpiota.
Kammonkari on tärkeä lintujen pesimäalue, ja se on maihinnousukiellossa lintujen pesimäaikana 1. toukokuuta — 31. heinäkuuta välisenä aikana.
Väestöhistoria
Väestöhistoria eli historiallinen väestötiede on ihmiskunnan väestön määrää, elinikää, väestöbiologiaa, sairauksien ja kuolinsyiden historiaa sekä muuttoliikkeitä tarkasteleva tieteenala.
Tietolähteet
Väestötilastoja on laadittu joissakin maissa jo tuhansien vuosien ajan. Egyptiläinen Palermon kivi osoittaa, että jo vanhan valta­kunnan aikana tehtiin säännöllisesti väestön­laskentaa. Rooman tasavallassa oli kensorien tehtävä joka viides vuosi tiettynä päivänä census eli väestönlaskenta. Sen sijaan kuolleisuudesta ei ole varhaisissa sivistysvaltiossakaan tehty tilastoja, mutta asiaa on selvitelty tutkimalla hyvin säilyneiden hautausmaiden kaikkien vainajien ikä. Niinpä unkarilaisesta Kérpusztan kylästä on selvitetty 1000-luvulla haudattujen vainajien perusteella, että keskimäärin puolet kustakin ikäluokasta kuoli ennen 25-vuotispäiväänsä. Norjan Västerhusissa, jossa väestö vuosien 1100–1350 aikana eli ainakin osittain pyyntikulttuurin varassa, on ihmisten keskimääräinen elinikä ollut vain 18 vuotta.
Väestöhistorialliset ilmiöt ovat viime aikoina saaneet valaistusta geenitutkimuksen avulla. On esimerkiksi tullut esille, että väestö väheni radikaalisti 50 000–100 000 vuotta sitten (pullonkaulailmiö) niin, että väkiluku romahti sukupuuton partaalle. Tämän syyksi on aikaisemmin esitetty indonesialaisen Toban supertulivuorenpurkausta 75 000 vuotta sitten ja sen seurauksena tullutta ilmaston viilenemistä. Osa tutkijoista pitää Toban osuutta pullonkaulaan epäuskottavana ja uudeksi selitykseksi on esitetty esimerkiksi Afrikasta poismuuttoa.
Euroopan tarkat väestötilastot antavat 1600-luvulta alkaen tutkijoille mahdollisuuden selvittää väestökehityksen syitä ja seurauksia. Ne osoittavat, että suotuisina aikoina kuolleisuus pysyi parin-kolmenkymmenen vuoden ajan pienempänä kuin syntyvyys, jolloin väestö kasvoi. Suotuisa kehitys katkesi usein tartuntataudin leviämiseen, jota tehosti sotivien armeijoiden liikkuminen. Tauti oli 1600-luvulla usein punatauti tai pilkkukuume. Tutkijoiden on ollut hankala vastata, tappoiko ihmisiä ensi sijassa tauti vai kuolivatko he ravinnonpuutteen heikentäminä. Tätä on selvitetty siten, että on tarkasteltu eri väestöryhmiä: epidemian aikainen kuolleisuus on ollut myös ylimystön piirissä 30–40 %, vaikka heidän voidaan olettaa saaneen parempaa ravintoa kuin muiden. Tauti on siis ollut suurempi tappaja kuin nälkä.
Väestönkasvu
Nykyiset Afrikan ulkopuoliset väestöt polveutuvat ihmisistä, jotka muuttivat Afrikasta 80 000–60 000 vuotta sitten. Väestö kasvoi erityisesti maanviljelyn käyttöönotosta, joka tapahtui Lähi-idässä noin 13 000–10 000 vuotta sitten. Tällöin myös suotuisat ilmasto-olot ja tartuntatautien vähäisyys edistivät ihmiskunnan väestönkasvua ja levittäytymistä. Rooman keisarikunnan väkiluku oli suurimmillaan 100-luvulla jaa. noin 45 miljoonaa. Samaan aikaan Intiassa arvellaan olleen myös 45 miljoonaa ja Kiinassa 70 miljoonaa asukasta. Samalta vuosisadalta alkoi kuitenkin erilaisten tautien leviäminen, mikä harvensi huomattavasti väestöä noin 500 vuoden ajan.